laion/Wikipedia-Exotic huggingface dataset:
Don't Wait Up

Don't Wait Up (בעברית: אל תחכה) הוא סינגל שהקליטה הזמרת-יוצרת הקולומביאנית שאקירה. השיר יצא לאור ב-16 ביולי 2021, על ידי חברות התקליטים אייס וסוני מיוזיק לטין. "Don't Wait Up" הוא שירה הראשון של שאקירה שמבוצע באופן מלא בשפה האנגלית מאז "Try Everything"‏ (2016). שאקירה הודיעה בהתחלה כי סינגל חדש שילווה בווידאו קליפ יופץ ביולי 2021, בריאיון שקיימה עם Vogue Mexico באותו החודש. ב-12 ביולי דיברה על השיר בשנית, כאשר שינתה ברשתות החברתיות את תמונות הפרופיל שלה לפלטת צבעים קייצית; אותו השינוי הפך את ההאשטאג "Shakira is coming" לוויראלי בטוויטר. בסמוך להכרזה, החלה שאקירה לצבור עשרות אלפי עוקבים ופרסומים ברשתות החברתיות השונות. ב-13 ביולי שיתפה סרטון בן 30 שניות של מה שיכול להיות חלק ממילותיו של "Don't Wait Up". מאוחר יותר, חשפה שאקירה את עטיפתו הרשמית של הסינגל, כמו גם את שמו: "Don't Wait Up". הווידאו קליפ של "Don't Wait Up" יצא לאור ב-16 ביולי 2021 וצולם באי הספרדי טנריפה ביוני באותה השנה. הקליפ הועלה בשידור חי לערוץ היוטיוב הרשמי של שאקירה. בתחילתו, ניתן לראות את שאקירה אוחזת בגלשן כשהיא לבושה בבגד ים. בהמשך, היא גולשת על הגלים וזאת, בנוסף לכך שמשולבות בקליפ סצנות בהן ניתן לראותה רוקדת בתוך מעגל. בפחות מכמה שעות, צבר הקליפ מאות אלפי צפיות. את הקליפ סקרו באתרי מוזיקה שונים כאשר הופץ. מידע על היצירה "Don't Wait Up" באתר מיוזיק בריינז מידע על הסינגל "Don't Wait Up" באתר מיוזיק בריינז מילות השיר "Don't Wait Up" באתר Genius סרטון השיר "Don't Wait Up" באתר יוטיוב Shakira turns the heat way up in mini dress for major announcement, HELLO!, ‏2021-07-14 (באנגלית) "Shakira Teases New Single 'Don't Wait Up': Watch a Preview". billboard. 13 ביולי 2021. נבדק ב-13 ביולי 2021. {{cite news}}: (עזרה) Shakira's new single Don't Wait Up drops this Friday, www.officialcharts.com (באנגלית) FOTOS: Shakira luce espectacular en su primera portada de Vogue, Vogue Mexico (ב־Mexican Spanish) El Heraldo, Shakira cambia su foto de perfil y anuncia nueva canción, EL HERALDO (בספרדית) Mike Wass, Mike Wass, Shakira Teases New Single, Trends Worldwide, Variety, ‏2021-07-13 (באנגלית אמריקאית) Shakira Teases New Single 'Don’t Wait Up': Watch a Preview, Billboard (באנגלית) Shakira filming new music video at Abama and Siam Park in Tenerife, Canarian Weekly, ‏2021-06-10 Shakira - Don't Wait Up (Official Video), נבדק ב-2021-07-16 Shakira lança Don't Wait Up em inglês, reencontra hit, mas com ressalvas, LatinPop Brasil, ‏2021-07-16 (ב־Brazilian Portuguese) Shakira estrena el video de su nuevo sencillo “Don’t Wait Up”, www.eluniversal.com.co, ‏2021-07-16 (ב־European Spanish) Redacción LR, Shakira anuncia el estreno de su nueva canción y video “Don't wait up”: “Estoy muy feliz”, larepublica.pe, ‏2021-07-16 (ב־) Minuto30com, Shakira anima el verano con el "himno bailable" "Don't Wait Up" | Minuto30.com, www.minuto30.com, ‏0508-07-16 (בספרדית)
הר קרדינל (אנטארקטיקה)

הר קרדינל (באנגלית: Mount Cardinall) הוא הר בחצי האי טאבארין, שבקצהו הצפוני של חצי האי טריניטי שבקצה הצפון-מזרחי של חצי האי האנטארקטי, בארץ גרהאם שבאנטארקטיקה. להר צורה חרוטית, וגובהו 680 מטרים מעל פני הים, הר קרדינל הוא ההר ה-2,455 בגובהו באנטארקטיקה. ההר ממוקם בסמוך מדרום להר טיילור; ההר מתנשא מעל המוצא הצפון-מזרחי של מפרץ דוז. ההר התגלה על ידי קבוצת מחקר בהנהגת יוהאן גונאר אנדרסון (J. Gunnar Andersson), שהייתה חלק מהמשלחת השוודית לאנטארקטיקה, אשר חקרה את אנטארקטיקה בין השנים 1901–1904. ההר מופה לראשונה בשנת 1945 על משלחת סקר מטעם סקר שטחי חסות איי פוקלנד אשר יצאה ממפרץ התקווה. ההר נסקר בשנית על ידי סקר שטחי חסות איי פוקלנד בשנת 1956. בסמוך מדרום להר הוקמה תחנת מחקר ארגנטינאית בשם "מחסה עצמאות ארגנטינה" (Refugio Independéncia Argentina), מאחר שזו נחנכה ביום העצמאות של ארגנטינה - בתאריך 25 במאי. שמו של ההר ניתן לו על ידי סקר שטחי חסות איי פוקלנד. ההר נקרא על שמו של סר אלן וולסי קרדינל, באותה עת מושל איי פוקלנד ומושל שטחי חסות איי פוקלנד. הר קרדינל באתר הסקר הגאולוגי של ארצות הברית הר קרדינל באתר הגאזט האנטארקטי של ממשלת אוסטרליה הר קרדינל באתר הגאזט האנטארקטי המשווה SCAR של ממשלת אוסטרליה תצלום לוויין של אזור ההר, תוך סימון אתרים נוספים באזור באתר copernix (ההר עצמו לא מסומן) מפת אזור הר קרדינל הר קרדינל באתר peakery (מרחקים לאתרים סמוכים) מידע גאוגרפי והיסטורי באתר הסקר הגאולוגי של ארצות הברית מידע גאוגרפי והיסטורי באתר הגאזט האנטארקטי המשווה SCAR של ממשלת אוסטרליה לפי הסקר הגאולוגי של ארצות הברית גובהו של ההר 675 מטרים מעל פני הים לפי מקור אחר, הר קרדינל הוא ההר ה-4,780 בגובהו באנטארקטיקה. מידע על גובה ההר
F*ck Love 3: Over You

F*ck Love 3: Over You הוא הוצאה מחודשת של מיקסטייפ הבכורה F*ck Love של הראפר והזמר האוסטרלי דה קיד לארוי. ההוצאה המחודשת יצא לאור ב-23 ביולי 2021, על ידי חברות התקליטים גרייד איי וקולומביה. מתוך ההוצאה המחודשת יצא הסינגל "Stay". לאחר צאת ההוצאה המחודשת הגיע המיקסטייפ F*ck Love למקום הראשון במצעד הבילבורד 200. ההוצאה המחודשת עצמה הגיעה לחמישייה הפותחת באוסטרליה, ניו זילנד ופינלנד ולמקום ה-17 באוסטרליה. המהדורה המורחבת של F*ck Love 3: Over You, הנקראת F*ck Love 3+: Over You‎ יצאה לאור ב-27 ביולי 2021. מידע על האלבום F*ck Love 3: Over You באתר MusicBrainz האלבום F*ck Love 3: Over You באתר Discogs Fuck Love 3, genius (באנגלית) ARIA Top 100 Albums Chart, איגוד תעשיית ההקלטות האוסטרלי (באנגלית) OFFICIAL TOP 40 ALBUMS, מצעד המוזיקה הרשמי של ניו זילנד, ‏2021 The Kid Laroi (23 ביולי 2021). "F*CK LOVE 3: OVER YOU". Apple Music (NZ). נבדק ב-23 ביולי 2021. {{cite web}}: (עזרה)
הר קרדינל

האם התכוונתם ל... אנטארקטיקה הר קרדינל (אנטארקטיקה) – הר בחצי האי טאבארין, שבקצהו הצפוני של חצי האי טריניטי שבקצה הצפון-מזרחי של חצי האי האנטארקטי, בארץ גרהאם שבאנטארקטיקה ארצות הברית הר קרדינל (קליפורניה) – הר בשטח הפארק הלאומי קינגס קניון, בהרי סיירה נבדה במדינת קליפורניה שבארצות הברית פסגת קרדינל – הר בשטח היער הלאומי ונאטצ'י, ברכס קסקייד במדינת וושינגטון שבארצות הברית קנדה הר קרדינל (אלברטה) – הר בהרי הרוקי הקנדיים בפרובינציית אלברטה שבקנדה
Home with You

Home with You (בעברית: בית איתך) הוא שיר שהוקלט על ידי הזמרת האמריקאית מדיסון ביר. הוא יצא לאור ב-2 בפברואר 2018, כסינגל השלישי מהמיני-אלבום הראשון שלה, As She Pleases‏ (2018). השיר תואר כ"המנון ביטחון עצמי" על ביט טרופי. התוכן הלירי של השיר עוסק באישה שעומדת על שלה ולא נכנעת לרצונותיו המיניים של אדם אחר. פזמון השיר מורכב מהמילים: ”I ain’t got no time for no games. Tell me what you like, but it’s never gonna change. So you do what you wan-wanna do. And I’m not going home with you” (בעברית: ”אין לי זמן ללא משחקים. תגיד לי מה אתה אוהב, אבל זה לעולם לא ישתנה. אז אתה עושה מה שאתה רוצה לעשות. ואני לא הולכת איתך הביתה”). מייק ניד מאידולייטור כינה את השיר והקליפ "רצועה תוססת שבוודאי תהדהד עם מעריצי הזמרת". ב-MTV בריטניה כתב כי השיר מכיל "נימה עוצמתית ונוקבת - ועם זאת כה טובה לריקוד ולשירה". בשיאו, הגיע "Home with You" למקום ה-22 במצעד המיינסטרים 40 האמריקאי, אם כי לא הצליח להופיע למצעד הבילבורד הוט 100. במצעד הקנדה הוט 100, הגיע השיר בשיאו למקום ה-34. מידע על הסינגל "Home with You" באתר מיוזיק בריינז מילות השיר "Home with You" באתר Genius סרטון השיר "Home with You" באתר יוטיוב "Madison Beer Releases New 'Home With You' Music Video". MTV UK. נבדק ב-13 ביולי 2021. {{cite web}}: (עזרה) Nied, Mike. "Madison Beer Hits The Skate Park In Her "Home With You" Video". Idolator. נבדק ב-13 ביולי 2021. {{cite web}}: (עזרה) Mamo, Heran. "Madison Beer Talks Taking Creative Control for 'Home With You' Video & Making Empowering Music: 'Every Girl Is a Badass'". Billboard. נבדק ב-13 ביולי 2021. {{cite web}}: (עזרה) Home With You (Remixes) by Madison Beer (באנגלית אמריקאית), Apple Music, נבדק ב-13 ביולי 2021 {{citation}}: (עזרה)
ספרופיט

ספרופיט (באנגלית: Saprophyte) או צמח ניזון רקב, הוא אורגניזם הניזון מחומר אורגני נרקב, שהוא תוצר הפירוק של פטריות. ספרופיטים אינם מבצעים פוטוסינתזה, ולכן אינם מכילים כלורופיל. מבין צמחי הבר של ישראל, קיים מין אחד שהוא ספרופיט - שנק החורש. קיימים מינים רבים של פטריות ספרופיטיות, כדוגמת שמרי האפיה. צֶמַח נִזּוֹן רָקָב במילון ביולוגיה כללית (תשס"ט), 2009, באתר האקדמיה ללשון העברית ערך זה הוא קצרמר בנושא בוטניקה. אתם מוזמנים לתרום לוויקיפדיה ולהרחיב אותו.
Supermarket Flowers

"Supermarket Flowers" (בעברית: "פרחי מרכול") הוא שיר של הזמר-יוצר האנגלי אד שירן. השיר נכלל באלבום האולפן השלישי של שירן, ÷ (2017). לאחר יציאת האלבום הוא הגיע השיר למקום 8 במצעד הסינגלים הבריטי. השיר יצא כסינגל שיווקי בעקבות הופעתו של שירן בטקס פרסי המוזיקה הבריטית 2018. השיר הוא הרצועה ה-12 והאחרונה בגרסה הסטנדרטית של אלבום האולפן השלישי של אד שירן, ÷ (Divide). בראיון ל-MTV חשף שירן כי השיר עוסק בסבתו המנוחה. לדבריו, "היא הייתה בבית חולים ליד הבית שלי בו הכנתי את האלבום, ולכן ראיתי אותה די הרבה בזמן שעשיתי את האלבום, והיא נפטרה בזמן שהייתי באולפן. אז זו התגובה הראשונה שלי לכל מה שקורה לי, טוב או רע, תרים גיטרה". שירן הוסיף ואמר כי השיר אמור "באמת לגרום לך לבכות". שירן לא התכוון להכניס את השיר לאלבום, מכיוון שהוא היה בסך הכל מחווה אישית לסבתו, שנכתבה מנקודת מבטה של אמו. אביו הציע שישמיע את השיר בהלוויה שלה, וכך עשה, וסבו דחק בו אז לכלול אותו באלבום, לאחר ששמע אותו בהלוויה. שירן הסביר: "סבי פשוט פנה אליי [בהלוויה], ואמר לי שאני צריך לפרסם את זה [השיר], זה צריך לצאת כרצועה. זה זיכרון כל כך טוב, בגלל זה זה בסופו של דבר שם". O'Connor, Roisin (3 במרץ 2017). "Ed Sheeran, Divide, album review: Singer-songwriter's third record is impressive for ambition alone". The Independent. נבדק ב-14 ביולי 2021. {{cite news}}: (עזרה) Divide and conquer: Ed Sheeran smashes UK chart records with new album and dominates singles rankings, The Telegraph, 10 March 2017 "Ed Sheeran – ÷". Apple Music. נבדק ב-13 באוקטובר 2021. {{cite web}}: (עזרה) Pell, Mike (3 במרץ 2017). "Exclusive! Ed Sheeran Reveals The Touching Story Behind 'Supermarket Flowers". MTV News. MTV. נבדק ב-14 ביולי 2021. {{cite web}}: (עזרה) Zane Lowe (3 בפברואר 2017). Zane Lowe and Ed Sheeran, Pt 2. iTunes. Event occurs at 46:30–50:00. {{cite AV media}}: (עזרה) "Ed Sheeran's Song 'Supermarket Flowers' Isn't Actually About His Mum & Here's Why". Capital FM. 14 ביולי 2021. {{cite web}}: (עזרה)
מתגלגלים (סרט)

מתגלגלים (באנגלית: Merrily We Roll Along) הוא סרט התבגרות-קומי מוזיקלי אמריקאי, שנכתב ומבוים על ידי הבמאי ריצ'רד לינקלייטר על פי מחזמר באותו השם מאת סטיבן סונדהיים וג'ורג' פורת שעלה לתיאטראות ברודוויי בשנת 1981 ועובד על פי מחזה שכתבו ג'ורג' ס. קאופמן ומוס הארט בשנת 1934. בעוד עלילת הסרט נפרשת על פני 20 שנה, בין השנים 1957–1976, ומתרחשת בסדר כרונולוגי הפוך, היא מביאה את סיפורו של פרנקלין שפרד, מלחין מוכשר שעבד בתיאטראות ברודוויי, שמחליט לנטוש את חבריו ואת הקריירה המצליחה שלו על מנת להפוך למפיק הוליוודי. פול מסקל – פרנקלין שפרד ביני פלדשטיין – מרי פלין בן פלאט – צ'ארלי קרינגאס ב-29 באוגוסט 2019, נמסר כי אולפני "בלאמהאוס הפקות" רכשו את זכויות הפקת הסרט, אותו עתיד לביים ולהפיק ריצ'רד לינקלייטר, בשיתוף פעולה עם המפיקים ג'ינג'ר סליידג', ג'ייסון בלאם וג'ונתן מארק שרמן. עוד נמסר כי בסרט יככבו בן פלאט, ביני פלדשטיין ובלייק ג'נר. בנוסף, נמסר כי הפקת וצילומי הסרט יתחדשו אחת לשנתיים במשך 20 שנה, על מנת לשקף את התבגרותם והזדקנותם של הדמויות השונות לאורך 20 השנים הפרושות על פני העלילה, בדומה לאופן בו הסרט "התבגרות", שאף הוא נכתב ובוים גם על ידי לינקלייטר, צולם במשך 12 שנים. הסרט מבוסס על הגרסה האחרונה ביותר לתסריטו של פורת, שעובדה על ידי לינקלייטר עבור תסריט הסרט. בינואר 2023, נמסר כי את ג'נר יחליף השחקן האירי פול מסקל, לאחר שג'נר נאלץ לפרוש מהפקת הסרט עם תחילת הצילומים, לאור האשמות על אלימות במשפחה מצד גרושתו, מליסה בנויסט. "מתגלגלים", במסד הנתונים הקולנועיים IMDb (באנגלית) "מתגלגלים", במסד הנתונים הקולנועיים KinoPoisk (ברוסית) Galuppo, Mia (August 29, 2019). "Richard Linklater Musical to Be Filmed Over 20-Year Span". The Hollywood Reporter. Retrieved January 2, 2020. Coleman, Nancy (August 30, 2019). "'Merrily' This Film Will Roll Along. For the Next 20 Years". The New York Times. Retrieved January 2, 2020. Sneider, Jeff (January 9, 2023). "Exclusive: Paul Mescal Replaces Blake Jenner in Richard Linklater's 20-Year Movie Merrily We Roll Along". AboveTheLine. Retrieved January 11, 2023.
בגידות בריו

בגידות בריו (באנגלית: Blame It on Rio) הוא סרט קומדיה רומנטית אמריקאי משנת 1984, בבימויו של סטנלי דונן, עם מייקל קיין, ג'וזף בולוניה, דמי מור, ולרי הרפר ומישל ג'ונסון בתפקידים הראשיים. הסרט צולם בריו דה ז'ניירו. השחקנית מישל ג'ונסון הייתה בת 17 בעת הצילומים והיה צורך באישור שופט עבור השתתפותה בכמה סצנות טופלס. דונן שילב בסרט את קטע הבלט באוויר מהסרט "טסים לריו" משנת 1933. העלילה היא על שני חברים טובים שלוקחים את בנותיהם בנות הטיפש עשרה, לטיול אקזוטי בריו. הכל מתחיל להסתבך כשאחת הבנות מתאהבת בחבר של אביה ומתפתח ביניהם רומן חשאי. מת'יו הוליס (מייקל קיין) וויקטור ליונס (ג'וזף בולוניה) הם חברים ותיקים שעובדים בסאו פאולו. מת'יו נשוי לקארן (ולרי הרפר) ויש להם בת - ניקול (דמי מור). ויקטור נמצא בהליכי גירושים ויש לו בת - ג'ניפר (מישל ג'ונסון). הם מתכננים חופשה בריו עם הבנות. לפני הטיסה מודיעה קארן למת'יו כי החליטה לטוס לבדה לבאהיה כדי "לחשוב" על נישואיהם. הם שוכרים דירה במקום אקזוטי ומתחילים לבלות בחוף קופקבנה ובברים הרבים בעיר. ויקטור מתחיל עם נשים ואילו ג'ניפר מודיעה למת'יו שהיא מאוהבת בו ומפתה אותו והוא נכנע לחיזוריה. מת'יו מנסה להסביר לה שהוא מבוגר ממנה ב-26 שנים ויכול להיות אביה אבל זה לא עוזר. ג'ניפר מגלה לאביה שהיא מאוהבת בגבר מבוגר והוא רוצה לדעת מי הגבר הזה כדי להרוג אותו. הוא מבקש ממת'יו שיעזור לו.... בעת בילוי במועדון רוקדת ג'ניפר עם הזמר וויקטור מתקיף אותו כי הוא בטוח שזה הגבר ששוכב עם בתו. לבסוף האמת מתגלה - מת'יו וויקטור מתקוטטים, ג'ניפר "מנסה" להתאבד על ידי בליעת כדורים (למניעת הריון...) ומאושפזת. ניקול מתקשרת לאמה שתגיע מהר. קארן מגיעה ואז מסתבר למת'יו שלמעשה יש בינה לוויקטור רומן אהבה. כעת הוא וויקטור שווים - שניהם בוגדים. קארן מודיעה לוויקטור כי החליטה לסיים את הקשר ביניהם מאחר שהוא רודף שמלות. היא מצטרפת למת'יו והם טסים לבאהיה לשקם את נישואיהם. "בגידות בריו", במסד הנתונים הקולנועיים IMDb (באנגלית) "בגידות בריו", באתר נטפליקס "בגידות בריו", באתר AllMovie (באנגלית) "בגידות בריו", באתר Rotten Tomatoes (באנגלית) "בגידות בריו", באתר Box Office Mojo (באנגלית) "בגידות בריו", באתר Metacritic (באנגלית) "בגידות בריו", במסד הנתונים הקולנועיים KinoPoisk (ברוסית) קדימון לבגידות בריו, באתר יוטיוב בגידות בריו, באתר TCM
אלברט גרין

אלברט גרין (בהונגרית: Grün Albert; בורשאויפאלו, 26 בדצמבר 1906 – דכאו, 15 במרץ 1945) היה רב הונגרי ופילולוג של שפות שמיות שניספה בשואה. אלברט גרין נולד כבנם של לאזאר גרין ושל גיזלה כ"ץ. אביו היה סנדלר אורתופדי שהפך לעצמאי בברהובה בשנת 1908. המשפחה גרה שם עד 1913 ואז עברה לשארושפטק. אביו היה חייל במלחמת העולם הראשונה. בשנת 1921 הפך אלברט גרין לתלמיד בבית המדרש לרבנים בבודפשט. למרות גילו הצעיר, הצטיין בכישוריו הבולטים כדרשן וכנואם ולעיתים קרובות התבקש לנאום נאומים שונים. בין השנים 1927 לבין 1931 למד גם בפקולטה למדעי הרוח של אוניברסיטת פאזמאני פטר המלכותית בבודפשט (כיום אוניברסיטת אטווש לוראנד), במגמת פילולוגיה של שפות שמיות. הוא כתב את עבודת הדוקטורט שלו על פרשנות לחלק מספר איוב, שנמצא בגניזת קהיר והגיע לבודפשט. החלק נעלם אחרי מלחמת העולם השנייה, ולכן תוכנו ידוע רק מעבודת דוקטורט זו. גרין קיבל סמיכה לרבנות בשנת 1934 ומאוחר יותר באותה שנה נבחר לרב הראשי של ארצ'י - דונאויווארוש (אז היה שמו דונהפנטלה) במרכז פעילותו הגדול היו 12 יישובים, 190 משפחות יהודיות וכ-600 נפשות. לאזור השתייכו גם קהילות יהודיות נוספות גדולות כמו אדוני, ארד וראצאלמש. "הוא ריכז באופן קבוע חוזרים לתושבי הפזורות הקטנות יותר, בין היתר לקראת החגים. [. . . ] הוא ראה בטיפול רוחני משימה חשובה, היה הרבה בדרכים, ביקר משפחות, כך שבמהלך כהונתו כרב גדל מספר היהודים שביקרו בבית הכנסת דרך קבע. הוא התמקד בילדים. הוא ייחס לחינוך הדתי יהודי חשיבות גדולה. הוא הרכיב מקהלת בית כנסת מתלמידי בית הספר וארגן ערבי תרבות בחורף." בתחילת יוני 1944 הרב אלברט גרין והאוכלוסייה היהודית של ארצ'י הועברו לבית החרושת ללבנים סאבו בסקשפהרוואר. משם הוא גורש לאושוויץ ב-14 ביוני. הוא נשלח משם תחילה למחנה העבודה אכטרדינגן (Echterdingen), אחר כך לבוכנוולד ולבסוף למחנה הריכוז דכאו. הוא נפטר שם ב-15 במרץ 1945. היה בן 38 במותו. בשנת 1934 התחתן הרב גרין עם מריה שווייצר (1911-1944). בת אחת נולדה להם, ליווה גיזלה (לילי) גרין (1935-1944) כולם ניספו בשואה. אלברט גרין (1931): אחד משברי הפרשנויות של ספר איוב מהאוסף הגנוז של ספריית קאופמן שבבעלות האקדמיה ההונגרית למדעים. בודפשט: דפוס גווירץ. Grün Albert (1931): The Story of Bible Translations. Budapest: Gewürcz Press. "Kommentár Jób 36:5-38:1-hez". "Fejér megyei életrajzi lexikon". "Albert Grün 43055 - Holocaust Survivors and Victims Database". Echterdingen at JVL "Albert Grün - 86202 - Individual Files (male) - Concentration Camp Buchenwald". "Albert Grün 79271U - Holocaust Survivors and Victims Database". "Házasságkötésük bejegyezve a Budapest VIII. kerületi polgári anyakönyvben 905/1934. szám alatt".
צ'נגר

צ'נגר (בהונגרית: Csenger, ביידיש טשענגער) היא עיר במחוז סבולץ'-סטמאר-ברג שבצפון מזרח הונגריה. כמו יישובים רבים באירופה, גם אוכלוסיית צ'נגר קטנה עם השנים. כך, בשנת 1990 היו בעיר 5,231 תושבים ובשנת 2021 רק 4,765 תושבים. הכפר ואזורו מיושבים לסירוגין מאז המאה ה-13 והוא הפך לעיר בצורה רשמית בשנת 1989. יהודים התיישבו בצ'נגר לראשונה במחצית השנייה של המאה ה-18. רובם עסקו במסחר ובמחצית השנייה של המאה ה-19 נפתחו גם בתי מלאכה של יהודים, והותר להם לחכור אחוזות ולעסוק במקצועות חופשיים. בית הכנסת נחנך בשנת 1820. והקהילה התארגנה רשמית בשנת 1840. בקהילה היו בית ספר, חברה קדישא ומוסדות לעזרה הדדית. בזמן הקרע ביהדות הונגריה בעקבות חילוקי דעות בין חרדים למשכילים בקונגרס יהודי הונגריה בשנת 1869 ו-1868, הצטרפה הקהילה לזרם האורתודוקסי שסירב לקבל את תקנות הקונגרס. ומשנת 1885 שימשה קהילת צ'נגר כקהילת אם ליהודי 27 יישובים קטנים שבסביבתה. בין רבני הקהילה היה הרב אשר אנשיל הלוי יונגרייס (1874-1834), בעל "מנוחת אשר" ומתלמידיו של ה"חת"ם סופר". בנו, הרב אברהם יונגרייס הקים ישיבה במקום ובה למדו תלמידים מכל חלקי הונגריה. בצ'נגר היה סניף של "המזרחי" שרבים מחבריו קיבלו הכשרה במקום ועלו לארץ ישראל. במרץ 1944, עם כניסת הצבא הגרמני להונגריה, נצטווה ראש הקהילה להגיש רשימה של כל יהודי צ'נגר. משהוגשה הרשימה, כונסו היהודים בבית הכנסת, משם הועברו לגטו מאטסלקה. לאחר הגעתם לגטו, הופרדו הגברים בני 48 ומטה ממשפחותיהם ונשלחו לעבודות כפייה. ביוני 1944 הובלו יהודי צ'נגר למחנה ההשמדה אושוויץ. היהודים ששרדו חזרו לצ'נגר אחרי המלחמה וניסו לשקם את חיי הקהילה, אך בגלל גלויי שנאה של שכניהם עזבו את העיירה. בניין בית הכנסת נהרס. בדף הקהילה ממפקד קהילות הונגריה כתבו התושבים שבקהילה חיים 599 חברים, מנהיג הקהילה הוא הרמן פרקש, ורב הקהילה הוא ליפוט יונגרייס. לאיוש סמושי (בהונגרית: Szamosi Lajos; צ'נגר, 1894 – וינה, 1977) היה זמר אופרה יהודי-הונגרי, מורה לאמנים, "אבי פיתוח הקול". מקס פלייסיג (1845 – אחרי 1913) היה שחמטאי יהודי-הונגרי-אוסטרי צ'נגר בפנקס הקהילות הונגריה, עמוד 456–458 צ'אנגאר (טשענגער), בתוך: שלמה שפיצר, קהילות הונגריה: הקהילות החרדיות בהונגריה - תש"ד, ירושלים: מכון ירושלים, תשס"ט, עמוד 345–346. (נתוני האוכלוסין בספר מבוססים על מפקד קהילות הונגריה של המועצה המרכזית של יהודי הונגריה שנערך בפקודת שלטונות הכיבוש הנאצי באביב 1944) ספר יזכור לקדושי טשענגער פורצ'למה וסביבתה / כתב וערך: שלמה פרידמן, תל אביב: (דפוס ניאוגרפיקה), תשכ"ז-1966. מדיה וקבצים בנושא צ'נגר בוויקישיתוף אתר האינטרנט הרשמי של צ'נגר (בהונגרית) "צ'נגר", באתר JewishGen (באנגלית) קהילת צ'נגר, באתר "אנו – מוזיאון העם היהודי" נתוני הכפר באתר הלמ"ס ההונגרי תיעוד יהודי צ'נגר שנרצחו בשואה דף קהילת צ'נגר מתוך מפקד קהילות הונגריה מפקדי האוכלוסין של יהודי הונגריה, 1993
Views (שיר של נגה ארז)

Views הוא שיר של הזמרת נגה ארז בו משתתפים גם אורי רוסו וראו קרגון. השיר יצא בפברואר 2020 כסינגל הראשון מתוך האלבום "Kids" וזכה להצלחה גדולה ברחבי העולם. הוא בוצע בשידור חי בתוכנית האירוח של ג'ימי קימל, שולב בפרסומות של חברת אורנג' בצרפת וספרד וזכה להצלחה במצעדים שונים. הגרסה הראשונה של השיר כללה את המשפטים "People Like Boobs. Man tht's old news. I think it's bad new for everybody". המוזיקה הוקלטה בהשראת ביט מהשיר "Chun-Li" של ניקי מינאז'. בהמשך החליטה ארז כי היא לא מוכנה לשיר על שדיים והמילים שונו ל"People buy views, I know it's old news. But also bad news for everybody". השיר נשלח לחברת התקליטים ולא זכה להתייחסות. אחרי מספר שבועות החליטו להוציא גרסה אחרת של השיר, שהתבססה על מקצב יותר פופי, בהשראת ברונו מארס, ללא שינוי של הקלטת השיר. ההפקה החדשה זכתה לתגובות נלהבות מחברת התקליטים והצמד שב לאולפן להשלים את ההפקה. בשלב זה ביקשו לשלב אמן אחר ובעזרת המנהל שלהם בארצות הברית הגיעו לראפר ריאו קריגון, שהקליט קטע שירה. יציאת השיר לוותה בוידאו קליפ. חודש וחצי לאחר מכן יצאה ליוטיוב גרסה אקוסטית של השיר. השיר נכנס להשמעה בפלייליסט יום של גלגלצ ובהמשך נבחר לשיר השנה של תחנת 88FM. השיר הגיע למקום הראשון במצעד הפזמונים האוסטרי. בפברואר 2021, כשנה לאחר שיצא השיר בחרה חברת אורנג' בשיר לליווי הפרסומות בצרפת ובספרד. באפריל אותה שנה ביצעה את השיר בשידור חי בתוכנית האירוח של ג'ימי קימל. שיר אחד, באתר כאן – תאגיד השידור הישראלי מערכת כאן, שירי השנה של כאן 88 | תש"פ, באתר כאן – תאגיד השידור הישראלי, 17 בספטמבר 2020 Noga Erez Performs ‘Views’ Among Plants on ‘Jimmy Kimmel Live’, Rolling stone, 13 April 2021 צפו: נגה ארז מבצעת את "Views" בתוכנית הלילה של ג'ימי קימל, באתר וואלה, 13 באפריל 2021
רויטה (מחוז)

רויטה (בגרמנית: Reutte) הוא מחוז בטירול, אוסטריה. הוא גובל בבוואריה בצפון, במחוזות אימסט ולאנדק בדרום, וברגנץ ובלודנץ (שניהם במדינת פורארלברג) במערב. המחוז מכונה גם אאוסרפרן, שם שנגזר מפרנפאס, מעבר בין הרים במקום. שטח המחוז הוא 1,236.37 קמ"ר, עם אוכלוסייה של 31,758 תושבים (לפי מפקד אוכלוסין בינואר 2012). במחוז יש 37 ערים ועיירות ובירתו האדמיניסטרטיבית היא העיר רויטה. המחוז כולל את העמקים של לך, טנהיימר טל והאזור בין בויטה ומעבר פרן (פרנפאס). רכסי ההרים במחוז כוללים חלקים מהאלפים האוסטריים, הרי וטרסטיין והרי טנהיים. האגמים הגדולים במקום כוללים את פלנסה, הייטרוונגר, הלדנסה ופילסלפסה. מדיה וקבצים בנושא רויטה בוויקישיתוף אתר האינטרנט הרשמי של רויטה אאוספרן, באתר allesausserfern.at פרנפאס ערך זה הוא קצרמר בנושא גאוגרפיה ובנושא אוסטריה. אתם מוזמנים לתרום לוויקיפדיה ולהרחיב אותו.
הענק הירוק (סדרת אנימציה, 1996)

הענק הירוק (באנגלית: The Incredible Hulk) היא סדרת אנימציה אמריקאית, המבוססת על חוברות הקומיקס הענק הירוק מבית מארוול קומיקס. הסדרה רצה למשך שתי עונות ו-21 פרקים ברשת UPN מ-8 בספטמבר 1996 ועד 23 בנובמבר 1997. לו פריגנו, שגילם את דמותו של הענק הירוק בסדרת הטלוויזיה משנת 1978, דיבב את קולו בסדרת האנימציה. הסדרה כללה מספר הופעות אורח של דמויות אחרות מיקום מארוול באותה תקופה, ביניהן בטי רוס, ריק ג'ונס, גנרל רוס, אבומיניישן והמנהיג. בעקבות ההחלטה שהעונה הראשונה הייתה אפלה מדי, פורמט הסדרה השתנה לקראת עונתה השנייה כדי להכליל את דמותה של הענקית הירוקה, ושם הסדרה השתנה להענק הירוק והענקית הירוקה. "הענק הירוק", במסד הנתונים הקולנועיים IMDb (באנגלית) "הענק הירוק", באתר Rotten Tomatoes (באנגלית) "הענק הירוק", באתר דיסני+ סדרות (באנגלית) "הענק הירוק", במסד הנתונים הקולנועיים KinoPoisk (ברוסית) ערך זה הוא קצרמר בנושא טלוויזיה. אתם מוזמנים לתרום לוויקיפדיה ולהרחיב אותו.
כינורן לייביס

כינורן לייביס (שם מדעי: Rhynchobatus laevis) הוא מין של דג סחוס ממשפחת הכנוריתיים שבסדרת הגיטרנאים החי סביב האזור האינדו-פסיפי שבין האוקיינוס ההודי למערב האוקיינוס השקט בין הים הערבי והמפרץ הפרסי ומזרח עד ים סין הדרומי ודרום יפן. גיטרן זה מצוי בימים הרדודים והוא עולה מדי פעם לשפכי נהרות. הוא מצוי כיום בסכנת הכחדה חמורה עקב זיהום ימי והרס בתי חיותו. נוטים לטעות מדי פעם בין מין זה ובין קרוביו כמו המין Rhynchobatus palpebratus שמצוי סביב אוסטרליה והוא בעל גוונים חומים-אפרפרים עם 4 או 5 שורות של כתמים לבנים מכל צד. מעל סנפירי החזה הרחבים ישנם זוג כתמי-עין בולטים. גופו שטוח עם חוטם בולט דמוי את חפירה. הכינורן מגיע בטבע לאורך מרבי של 270 סנטימטרים ולמשקל של 240 קילוגרם. הכינורן הוא צייד של חסרי חוליות שאותם הוא חושף בעזרת חוטמו הרגיש. מדיה וקבצים בנושא כינורן לייביס בוויקישיתוף כינורן לייביס, באתר NCBI (באנגלית) כינורן לייביס, בבסיס הנתונים ARKive (באנגלית) כינורן לייביס, באתר FishBase (באנגלית) כינורן לייביס, באתר GBIF (באנגלית) כינורן לייביס באתר הרשימה האדומה של IUCN
בן נאים

האם התכוונתם ל... אריה בן נאים – כימאי ישראלי יוסף בן נאים – רב וביבליוגרף ממרוקו יעקב חיים בן נאים – מחכמי צפון-אפריקה משה חי בן-נאים – איש ציבור ירושלמי בן נעים ויקטור בן-נעים – ספרן ישראלי שוקי בן-נעים – תסריטאי ויוצר טלוויזיה ישראלי